Հան Գեն

**Հան Գեն** (, փինյին՝ *Hán Gēng*, , ռոմանականացում՝ *Han Gyeong*, ), չինացի երգիչ և դերասան, հարավկորեական Super Junior բոյ բենդի (2005-2009) և Super Junior-M ենթախմբի (2008-2009) նախկին անդամ։

## Կենսագրություն
Հանը ծնվել է 1984 թվականի փետրվարի 9-ին Չինաստանի Մուդանցզյան քաղաքում։ Էթնիկ առումով այն ունի նանայական ծագում, նրա նախնիները ծագումով հյուսիսարևելյան Չինաստանից էին։ 1990-1996 թվականներին սովորել է Գուան Հուա տարրական դպրոցում։

1994 թվականին Հան Գենն ընդունվել Է Պեկինի Մինզու համալսարանի պարի ֆակուլտետ, ինչի պատճառով ստիպված է եղել տեղափոխվել Չինաստանի հյուսիս-արևելյան հատված՝ հարազատ քաղաքում թողնելով ընտանիքին։ Ուսման ընթացքում նա յուրացրել է 56 ժողովրդական պարեր և հյուրախաղերով հանդես է եկել աշխարհի շատ երկրներում, այդ թվում՝ ԱՄՆ-ում և Ռուսաստանում։

2001 թվականին անցել Է SM Entertainment-ի քասթինգը, որն անցկացվել Է Չինաստանում, իսկ 2002 թվականի օգոստոսին դարձել Է գործակալության թրեյնինգ։ Մինզուի համալսարանն ավարտելուց հետո նա մեկնել է Սեուլ, որտեղ հաճախել է պարի, երգելու, դերասանության և կորեերեն սովորելու մասնավոր դասերի։

## Կարիերա
### 2005-09: Կարիերայի սկիզբներ

2005 թվականի փետրվարի 6-ին Հան Գենը հայտարարվեց որպես Super Junior բոյ բենդի առաջին սերնդի մասնակիցներից մեկը՝ Super Junior 05։ 2006 թվականի գարնանը SM-ն որոշեց ավելացնել խմբի նոր՝ տասներեքերորդ անդամին՝ Կյու Հյոնին, և դրանից հետո ընկերությունը որոշեց հրաժարվել անդամների փոփոխության համակարգից ամեն տարի։ 2008 թվականի մարտի 20-ին Հան Գենը ընտրվեց ամառային Օլիմպիական խաղերի ջահակիրներից մեկը։ Նա նաև մասնակցել է «Պեկինը ողջունում է ձեզ» երգի կատարմանը։ Ապրիլի 23-ին Չինաստանի Super Junior ենթախումբը՝ Super Junior-M-ը, իր դեբյուտը կատարեց Չինաստանում, և Հան Գենը դարձավ դրա առաջատարը։

thumb|200px|right|Հան Գենը 2011 թվականին
2009 թվականի դեկտեմբերի 21-ին հայտնի դարձավ, որ Հան Գենը հայց է ներկայացրել SM-ի դեմ 13-ամյա պայմանագրի անարդար պայմանների պատճառով, որը ենթադրում է արտիստի գործունեության լիակատար վերահսկողություն և գործունեության ազատության սահմանափակում։ Քանի որ երկու տարի շարունակ SM-ն Հան Գենին հանգիստ չէր տալիս, նրա մոտ գաստրիտ և նեֆրոպաթիա էր առաջացել։ Մեկ տարի անց արտիստին հաջողվել է շահել դատն իր օգտին, սակայն SM-ն բողոք է ներկայացրել։ 2011 թվականի սեպտեմբերի 27-ին Հան Գենը և SM-ն հաշտության համաձայնության եկան, և բացառիկ պայմանագիրը վերջնականապես դադարեցվեց։

### 2010-15: ''The Heart of Geng'', ''Hope in the Darkness'' և ''San Geng''
SM-ի դեմ հայց ներկայացնելուց գրեթե անմիջապես հետո Հան ենը վերադարձավ Չինաստան և 2010 թվականի հուլիսի 27-ին թողարկեց *The Heart of Geng* դեբյուտային ալբոմը։ Ալբոմը նվաճել է չինական հիթ-շքերթները, և երկու ամսվա ընթացքում վաճառքները հաղթահարել են 350 հազար օրինակի շեմը։ Հան Գենը հուլիսի 17-ին և 18-ին իր առաջին մենահամերգներն անցկացրեց Պեկինում։ 2011 թվականին նա հանդես է եկել որպես դերասան «Իմ թագավորությունը» ֆիլմում։

2012 թվականի հուլիսի 19-ին Հան Գենը թողարկեց իր երկրորդ ստուդիական ալբոմը՝ *Hope in the Darkness*։ Հուլիսի 28-ին սկսեց իր առաջին Hope in the Darkness World Tour համաշխարհային շրջագայությունը։ Նոյեմբերի 11-ին նա հաղթել Է MTV EMA-ի «Լավագույն միջազգային կատարող» անվանակարգում։

2013 թվականի մարտի 24-ին Հան Գենը հաղթել է Kids' Choice Awards մրցանակաբաշխության «Սիրված ասիական արտիստ» անվանակարգում։ Ապրիլի 26-ին վարձույթում է հայտնվել «Երիտասարդները» դրաման, որտեղ նա կատարել է գլխավոր դերերից մեկը։ Նույն թվականին նա դեր ստացավ Ֆրանս-կորեական գեյ-դրամայում՝ «Գտնելով Մաքքարթնիին», և չնայած գրաքննությանը, պրեմիերան տեղի ունեցավ մեկ տարի անց Կաննում։

2014 թվականին Հանը դեր է ստացել «Նախկիններ» ռոմանտիկ կատակերգությունում, ինչպես նաև էպիզոդիկ դեր է խաղացել «Տրանսֆորմերներ։ Բնաջնջման դարաշրջան» ֆիլմում։ Մայիսի 27-ին նա հաղթել է «Լավագույն տղամարդ արտիստ» անվանակարգում World Music Awards-ում։

2015 թվականի ապրիլի 17-ին տեղի ունեցավ «Քանի որ մենք սիրում էինք» էրոտիկ դրամայի պրեմիերան, Հան Գենի գործընկերը Ֆան Պին Պինն էր։ Նոյեմբերի 30-ին Հանը թողարկել է San Geng-ի երրորդ ստուդիական ալբոմը, և հայտարարել է, որ ավարտում է երգարվեստի կարիերան, և հետագայում առաջ կընթանա որպես դերասան։

### 2016: Դերասանական կարիերա
2016 թվականի օգոստոսի 5-ին տեղի ունեցավ «Քաղցր 16» կորեա-չինական դրամայի պրեմիերան, որտեղ Հանը Քրիս Վուի հետ կատարեց գլխավոր դերերից մեկը։ Նույն թվականին նա հայտարարեց, որ խաղալու է «հիշողություն» սերիալի գլխավոր դերերից մեկը և հանդես կգա որպես գործադիր պրոդյուսեր։ Նա նաև դեր է խաղացել «Չինական ոդիսական 3» ֆիլմում։ 2017 թվականին Հան Գենգը դեր է ստացել «Հոյակապ դետեկտիվ» և «Բանակի հիմնադրումը» ֆիլմերում։

2018 թվականին Հան Գենը կատարել է «Վերածնունդ» ֆիլմի գլխավոր դերերից մեկը։ 2020 թվականին նա նկարահանվել է «Դեռ բավարար չէ» ռոմանտիկ դրամայում։ 2021 թվականին տեղի ունեցավ «Երեք թագավորությունների մարտիկները» ֆիլմի թողարկումը։

## Անձնական կյանք
2019 թվականի դեկտեմբերի 31-ին ամուսնացել է դերասանուհի Սելինա Ջեյդի հետ, հարսանիքը տեղի է ունեցել Նոր Զելանդիայում։

## Սկավառակագրություն
* *The Heart of Geng* (2010)
* *Hope in the Darkness* (2012)
* *San Geng* (2015)

## Ֆիլմագրություն

## Ծանոթագրություններ

Կատեգորիա:Super Junior խմբի անդամներ